Merino

Merino je ekonomicky významné plemeno ovce domácej cenené pre svoju jemnú vlnu. Pochádza pravdepodobne zo Severnej Afriky, odkiaľ sa vo vrcholnom stredoveku dostalo do Španielska. Od 19. storočia se rozšírilo aj do ostatných krajín, v súčasnosti je hlavným producentom merino vlny Austrália. Jedno zviera vyprodukuje 2 – 4 kg vlny ročne, špičkoví produkční jedinci až 10 kg za rok.

Vlna 
Jednotlivé vlákna tejto vlny sú veľmi tenké, ich hrúbka se meria v mikrometroch. Podľa priemeru vlákna delíme vlnu na:
 hrubú: 23 – 24.5 mikrometra 
 strednú: 19.6 – 22.9 µm (mikrometra)
 fajn: 18.6 – 19.5 µm ( mikrometra)
 super fajn: 15 – 18.5 µm (mikrometra)
 ultra fajn: 11.5 – 15 µm (mikrometra)

Základným znakom vlny je jej hrejivosť, respektíve schopnosť zachytávať teplo. To je dané vďaka štruktúre vlneného vlákna, ktoré obsahuje veľké množstvo výstupkov a „vačkov,“ v ktorých se zachytáva teplo, ktoré produkuje nositeľ. Vytvára tak pocit tepla, ktorý je známy z klasických vlnených svetrov. Merino vlna je schopná absorbovať vlhkosť v miere až 30 % svojho objemu. V porovnaní napríklad s polyesterom je to mnohonásobne viac. Vlhkosť vo vlne sa ľahko zahreje, nedochádza tak k nepríjemnému, chladivému pocitu pri potení. Ďalším dôležitým faktorom je antibakteriálna schopnosť vlny. Je to dané opäť nepravidelnou štruktúrou vlákna. Baktérie, ktoré se tak ľahko množia na dokonale rovnom vlákne umelých materiálov, sú zrejme na vlnenom vlákne spomalené a nemajú tak dostatok živín z potu. Oblečenie z merino vlny tak nezapácha ani pri dlhodobejšom nosení.

Referencie

Zdroje 
 "http://www.numei.com/aboutmerinowool.htm". Oviedo, Florida: NuMei. Retrieved 27 November 2015.

Plemená oviec